Ardisa

Ardisa ye un municipio aragonés d'a comarca de Cinco Villas, partiu chudicial d'Exeya d'os Caballers y provincia de Zaragoza. A suya población ye de 73 habitants, en una superficie de 27,18 km² y una densidat de población de 2,69 hab/km². Cheografía A localidat d'Ardisa ye situata a o canto d'o río Galligo, a man de l'entibo d'Ardisa, construyito en 1932. Ye a 433 metros d'altaria sobre o livel d'a mar, a una distancia de 41 km d'a ciudat de Zaragoza, a capital d'a suya provincia y d'Aragón. D'o suyo termin municipal fan parte os lugars de Sierra os Blancos y Casas d'Esper. Mugas Ardisa muga a o norte con Santolaria de Galligo (en a comarca d'a Plana de Uesca, encara que ye d'a provincia de Zaragoza); a l'este con Biscarrués (en a Plana de Uesca y provincia de Uesca); a o sud con Puent de Luna (en Cinco Villas y provincia de Zaragoza); y a l'ueste con Luna, tamién en Cinco Villas y en a provincia de Zaragoza. Demografía Administración Reparto de concellers Alcaldes Molimentos Castiello-palacio d'os Gurreya, que se deciba enantes Bellestar y agora La Ballesta. O castiello de Bellestar fue construyito en 1083 por o rei Sancho Remíriz, y conserva una torre con almenas, que dimpués fue murallata. Ye rodiato por un edificio posterior en estilo gotico, que ye o palacio. Ilesia de Santa Ana d'Ardisa, una ilesia en estilo renaixentista adedicada a Santa Ana que conserva un retablo de Sant Chuan Baptista d'o sieglo XV en estilo gotico y unatro retablo de Santa Ana d'estilo renaixentista. Ye la ilesia parroquial d'o lugar. Ermita de Sant Vicent d'Ardisa, que conservaba una talla de Chesús de Nazaret en estilo romanico, que hue se troba en o Museu Diocesano de Chaca. Ermita de Nuestra Sinyora de Miramont d'Ardisa, d'o sieglo XII en estilo romanico. Ermita de Sant Chuan de Barto, hue en runas. Veyer tamién Lista de municipios de Zaragoza. Referencias Vinclos externos Sitio web oficial municipal d'Ardisa.